cyanic-selkie/wikianc huggingface dataset:
גביע המדינה בכדורסל 2009/2010
הגמר
מכבי תל אביב פתחה את המשחק בעוצמה - בני השרון קלעה רק שני סלי שדה ב-10 דקות, ואפשרה למכבי לעלות ליתרון דו ספרתי בשלב מוקדם מאוד. בפתיחת הרבע השני, פתחו בני השרון בריצת 0:10 בראשותו של אורי יצחקי, שקלע שלשות והחזיר את חבריו למשחק. מהצד של מכבי, דייוויד בלו הותיר את מכבי בתמונה, ובסיום המחצית הוליכה מכבי ביתרון 5 - 38:33.
נויסטריה
בעת הקמתה כללה נויסטריה שבשליטת כלותאר שלוש יחידות טריטוריאליות, את השטחים הצפון-מערביים של ממלכת הפרנקים, כלומר מתעלת למאנש בצפון, דרומית ומזרחית מסואסון דרך נהר הלואר, כלומר ממלכתו לשעבר של סיאגריוס, חלקה של אקיטן שיקרא מאוחר יותר גסקוניה ובורגונד. בעת הקמת נויסטריה וכן ברוב התקופה בה התקיימה שמרה ברטאן על עצמאותה, לרוב בשם דוכסות ברטאן ולא נכללה בנויסטריה.
אלבדו
עננים
עננים הם גורם נוסף המשפיע על האלבדו הנכללים בגורמי ההתחממות הגלובלית. לסוגים שונים של עננים יש ערכי אלבדו שונים, תאורטית בין מינימום של 0% עד ל-70%. מודלים אקלימיים הראו כי אם כל כדור הארץ היה מתכסה לפתע בעננים לבנים, טמפרטורת הקרקע הייתה צונחת לכ-151°C-. מדובר עם זאת במודל הרחוק מלהיות מושלם, בהיותו מנבא גם כי כדי לשנות ב-5°C את הטמפרטורה הגלובלית "כל" שעלינו לעשות הוא להעלות את האלבדו הממוצע של כדור הארץ ב-12% על ידי הוספת עננים לבנים.
אלבדו של גופים שמימיים
כשידוע מרחקו של גוף שמימי, אחרי מדידת עוצמת האור שהוא מחזיר מפני השמש קל לחשב מהו האלבדו שלו. מאחר שידוע מהו האלבדו של חומרים, ניתן להסיק, בקירוב, אילו צירופי חומרים מקיימים אלבדו זה, וכך לקבל מושג על צירופי החומרים ממנו עשויים פני הגוף השמימי. יש לזכור שניתן לקבל אלבדו זהה מצירופים של חומרים שונים, כך שהמסקנה מצמצמת את האפשרויות אך אינה מבחינה בין צירופים שונים המפיקים אותו אלבדו
2 Brothers On The 4th Floor
הוא הרכב יורודאנס הולנדי שנוסד בשנת 1990 והורכב מהזמרים רנה פיליפס (D-Rock) ודזירה מאנדרס (Des'Ray) בנוסף למפיקים המוזיקליים מרטין ובובי בור.
ירבוע גדול
תיאור
הירבוע הגדול פעיל בלילה. את מהלך היום הוא מבלה במחילתו ובכך נמנע מהחום. בחודשי החורף יכולים הירבועים לישון זה על גבי זה לשמירת חום גופם. הוא ניזון ממיני צומח רבים ואף מפטריות מדבר. הוא משתמש ברגליו הקדמיות לחיפוש מזון בחול.
שליו מהודר
שליו מהודר (שם מדעי: Callipepla douglasii; מוכר גם בשמות: שליו בנסון, שליו מצויץ, שליו דאגלס ושליו יאקי) הוא מין של עוף קטן עד בינוני, בעל מזג לוחמני ביותר, ממשפחת השלווים האמריקניים, (סוג: שליו מצויץ), הנפוץ במיוחד בצפון מערב מקסיקו, מדרום סונורה ועד נאיאריט.
בניגוד לשלווי מדבר אחרים, השליו המהודר אינו נפוץ כל כך בשבי, ועל כן מחירו יקר.
כללי הצדק הטבעי
הכללים במשפט הישראלי
הכללים והתקנות המסדירים את פעולת הגופים המנהליים, בתי הדין, והבוררים, כוללים רבים מכללי הצדק הטבעי. כך, למשל, רובן של העילות לביטול פסק דין בורר על פי סעיף 24 לחוק הבוררות, מתייחסות להפרת כללי הצדק הטבעי, וכך, למשל, תקנות בתי הדין הרבניים בישראל, התשנ"ג כוללות הוראות המעגנות את זכותו של בעל הדין להישמע ולהגיב לראיות הסותרות גרסתו, וקובעות חובת נוכחות בעל דין בדיון (תקנות אלו מחמירות אף יותר מן הדין הכללי הקובע כי לבעל דין מותר להיות מיוצג, ולא להופיע למשפטו. על פי התקנות, בבית הדין הרבני קיימת חובת נוכחות אישית של בעל הדין בכל שלבי הדיון).
יוגוסלביה במשחקים האולימפיים
אולימפיאדת מוסקבה (1980)
בנוסף להישגים בענפי הכדור, בלטו במשחקים המתאגרף סלובודן קצ'ר (אחיו התאום של טאדייה, שזכה במדליית כסף במונטריאול), שזכה במדליית זהב, צמד החותרים זוראן פנצ'יץ' ומילוראד סטנולוב שזכו במדליית כסף, צמד החותרים עם הגאי שזכה במדליית ארד, הג'ודוקא רדומיר קובצ'ביץ' שזכה במדליית ארד, והמתאבק שבאן סיידיו, שזכה אף הוא במדליית ארד.
יעקב שרגא זינגר
ביוגרפיה
נולד לרב יצחק מאיר, רבה של אלכסנדר לודז'. אביו היה בנו של הרב אליהו אב"ד בפשיסחה ואחר כך רבה של קאליש וחתנו של רבי שמואל צבי דנציגר בעל ה"תפארת שמואל" מאלכסנדר. בילדותו התחנך אצל סבו האדמו"ר מאלכסנדר ובגיל 11 נשלח לקאליש ללמוד אצל סבו הרב זינגר. אצל סבו זה למד מלבד גמרא גם הלכה והוראה וכבר בבחרותו התפרסם כלמדן ותלמיד חכם. בגיל 18 התארס ליוטא, בתו של רבי יוסף קאליש, אז רבה של אוסטרוב ולימים האדמו"ר מאמשינוב ונישאו בשנת תרע"ז באוסטרוב.
כריסטיאנו זאנטי
ביוגרפיה
זאנטי החל לשחק בנבחרת איטליה בשנת 2001. הוא זומן לסגלה למשחקי מונדיאל 2002 ויורו 2004, אך לא זומן אליו מאז שנת 2004. לזכותו 17 הופעות במדי הנבחרת ושער אחד.
נץ אפור כהה
נץ זה נצפה פעם אחת בשנת 2014 בישראל אך בדרך כלל ישראל לא נמצאת באזורי תפוצתו.
רייף פיינס
פיינס ביים שלושה סרטים שבהם גם שיחק בתפקיד הראשי: "קוריולנוס" (2011), "האישה הנעלמת" (2013) ו"העורב הלבן" (2018).
קריירה
ב-1994 גילם את דמותו של צ'ארלס ון-דורן, אקדמאי אמריקאי, בסרט "חידון האשליות", וב-1995 שיחק ב"ימים משונים". ב-1996 היה שוב מועמד לאוסקר, הפעם בקטגוריית השחקן הטוב ביותר, על תפקידו בסרט "הפצוע האנגלי", סרטו זוכה האוסקר של אנתוני מינגלה.
ב-2008 שיחק פיינס בסרט "הדוכסית" עם קירה נייטלי, בו הוא מגלם את הדוכס מדבונשייר. ב-2011 ביים פיינס לראשונה סרט, "קוריולנוס", עיבוד מודרני למחזה של שייקספיר, ובו גילם את הדמות הראשית.
שירות החקירות הפליליות של מחלקת ההגנה (ארצות הברית)
שירות החקירות הפליליות של מחלקת ההגנה (באנגלית: Defense Criminal Investigative Service, בראשי תיבות: DCIS) הוא זרוע החקירות הפליליות של משרד המפקח הכללי, במחלקת ההגנה האמריקנית. השירות אחראי להגן על אנשי הצבא באמצעות חקירת מקרי הונאה, שוחד ושחיתות; מניעת העברה בלתי חוקית של טכנולוגיות צבאיות רגישות למדינות אסורות וגורמים פליליים; חקירת חברות המשתמשות בחלקים פגומים, לא תקניים או מזויפים במערכות נשק ובציוד המשמש את הצבא האמריקני; והפסקת עבירות סייבר ותקיפת מחשבים של הצבא. DCIS משמש כזרוע החקירות הפליליות של המפקח הכללי של משרד ההגנה (DoD IG) ונוצר בשנת 1981.
נורית גלרון
נורית גלרון (רשף) (נולדה ב־21 במרץ 1951) היא זמרת, פזמונאית ושחקנית ישראלית.
שנות השמונים
בשנת 1988 יצאה גלרון למופע משותף עם יהודית רביץ ובמרץ אותה שנה הוציאה את תקליט הילדים "ציפור הנפש" עם יוסי בנאי, שהתבסס על ספרה של מיכל סנונית "ציפור הנפש", מתוכו הצליח השיר "תחת עץ האהבה".
איילים (עמותה)
פעילות
בתמורה למלגת לימודים ומגורים מוזלים בכפרים, עובד כל סטודנט כ-500 שעות שנתיות עם ילדים מעיירות הפיתוח ומשתתף בפרויקטים של העמותה, כגון – בניית בוסתנים, שיפוץ בתי ספר ומועדוניות.
יוסי אלקוני
ביוגרפיה
המפורסמים שבאלה היו ספרים מפרי עטה של גלילה רון־פדר-עמית, אז סופרת מתחילה. בהוצאה ראו אור עשרות מספריה, שזכו לפופולריות רבה, בהם הסדרה "ילדים אלמונים" והספרים "אל עצמי" ו"נאדיה" הודפסו בעברית בעשרות מהדורות ותורגמו לשש שפות, ולימים אף עובדו לסרטי קולנוע.
יוסף אלקוני נפטר בספטמבר 2012, בגיל 80. נקבר בבית הקברות סגולה. הותיר אישה, שרה לבית זילבר, ובן, ליאור אלקוני.
גצ'אצ'ה
הגצ'אצ'ה היא מערכת משפט קהילתית מסורתית, אשר התקיימה בתקופה הפרה-קולוניאלית של רואנדה. הגצ'אצ'ה חזרה לפעול לאחר רצח העם ברואנדה, ונוהלה על ידי אזרחים שהוסמכו לניהול משפטים אך הם לא היו עורכי דין או שופטים. במהלך 10 שנות פעילות הגצ'אצ'ה, הובאו לדין כ-2 מיליון חשודים.
ביקורת על הגצ'אצ'ה
הביקורת כלפי גצ'אצ'ה, התמקדה בכך שמשפט קהילתי אינו מבוסס מספיק כדי להתמודד עם מקרים מורכבים של רצח עם. נטען כי הגצ'אצ'ה אינה נראית כמנגנון צדק פלילי ונראית יותר כמנגנון להסדרת מחלוקות. האזרחים שהוסמכו להיות שופטים בגצ'אצ'ה חסרי ניסיון מספק ועל כן לא יהיו מסוגלים להתמודד עם התיקים. כמו כן, נטען בדו"חות כי מטרות הממשלה מהגצ'אצ'ה, איחוי החברה וסיום תרבות אי ההפללה, לא יתממשו אם לא תהיה עמידה בסטנדרטיים בינלאומיים של הגינות. לטענת ארגון אמנסטי, אין למערכת משפט קהילתית יכולת להתמודד עם המקרים המורכבים של רצח העם. והגצ'אצ'ה מוגדרת כ"מבוי סתום" ללא יכולת לגרוף הישגים משמעותיים. בשנת 2009, משמר זכויות האדם, ארגון זכויות אדם לא ממשלתי, תיאר את בתי המשפט של הגצ׳אצ׳ה כמפוקפקים ולא אמינים. אמנם הם תוארו על ידי הארגון כמערכות משפט פליליות, אך כאלו המבוססות על שמועות, המוצגות בפני אנשים שאינם מתמחים בנושא.
מטוס קרב
"כוונות הפצצה" לירי אווירי של תותחים במלחמת העולם השנייה
מערכות פשוטות, הידועות ככוונות מיחשוב מובילות, הופיעו גם בתוך מטוסים בסוף המלחמה ככוונות ג'ירו. מכשירים אלה השתמשו בגירוסקופ כדי למדוד את קצבי הפנייה, והזיזו את נקודת של ההכוונת כדי לקחת בחשבו את קצבי הפנייהן, כאשר נקודת ההכוונה מוצגת באמצעות כוונת מחזירה. ה"קלט" הידני היחיד לכוונת היה מרחק המטרה, שבדרך כלל טופל על ידי חיוג לגודל מוטת הכנפיים של המטרה בטווח ידוע כלשהו. יחידות מכ"ם קטנות נוספו בתקופה שלאחר המלחמה כדי להפוך אפילו את הקלט הזה לאוטומטי, אבל עבר זמן מה עד שהן היו מהירות מספיק כדי לשמח את הטייסים לגמרי מהן. היישום הראשון של מערכת בקרת אש מרכזית במטוס ייצור היה ב-B-29.
מטוסי קרב סילוניים
נהוג בימינו לחלק את מטוסי הקרב הסילוניים ל"דורות" מסיבות היסטוריות. אין הגדרות רשמיות לדורות אלו, אך הם מביעים את ההתקדמויות שנעשו עם הזמן מבחינת פיתוח בעיצוב המטוסים, ביצועיהם והתפתחות טכנולוגית.
הדור הראשון (ראשית שנות ה־40 עד אמצע שנות ה־50)
הדור הראשון של מטוסי הקרב הסילוניים כולל את אותם מטוסי סילון בעלי עיצוב ראשוני ומהירות תת־קולית, שנכנסו לשירות בסוף מלחמת העולם השנייה או בתחילת המלחמה הקרה. הם היו שונים רק במעט ממקביליהם מונעי הבוכנה בהופעתם: לרבים מהם היו כנפיים ישרות, ומקלעים נותרו חימושם העיקרי. היתרון של מטוסים מונעי הסילון היה במהירותם המרבית. המהירויות המרביות של מטוסי קרב הוגברו מאוד בסוף מלחמת העולם השנייה – מנועי בוכנה חזקים שפותחו הביאו את המטוסים לטיסה קרובה במהירותה למהירות הקול, אך התפרקות הפרופלורים נעשתה נפוצה.
הדור השלישי (ראשית שנות ה־60 עד סוף שנות ה־70)
הדור השלישי היה עד להתגברות מואצת של המצאות הדור השני, אבל הוא זכור בעיקר בשל הדגש המחודש על תמרונים ויכולות תקיפת קרקע מסורתיות. במהלך שנות ה־60 שימוש גדול בטילים מונחים הדגים כי קרבות אוויר עלולים לשוב חזרה להיות קרבות קרובים, תוך שימוש חוזר במקלעים בטווח ראייה. אוויוניקה מקבילה נכנסה לשימוש, מחליפה את תאי הטייס "הקיטוריים". שיפורים שנעשו כדי לשפר את הביצועים האווירודינמיים של מטוסי דור זה כללו מתקני בקרת טיסה כמו משטחי הקנארד, ושינויים נוספים שהוספו למטוסים. מספר רב של טכנולוגיות נוסו לנחיתה והמראה קצרות, אבל זה לראשונה היה מוצלח על מטוס ההרייר הבריטי. בריטניה פיתחה את מטוס ההוקר סידלי הרייר – מטוס שמסוגל להמריא ולנחות בצורה אנכית (כמו מסוק), ומתאים במיוחד לנושאת מטוסים קטנה. על יכולת זו, המטוס היה צריך לשלם במהירותו, שאינה משתווה למטוסי קרב מתקדמים. חיל הנחתים האמריקני עושה שימוש בדגם מתקדם של המטוס, שמכונה הרייר־II. באופן טבעי, המטוס הזה אידיאלי עבור משימות של סיוע לכוחות קרקעיים.
פוליאנה
הספר מספר את ספורה של הילדה הפיקחית פוליאנה שאומצה לאחר מות אביה על ידי דודתה האמידה, פולי הרינגטון. עם בואה של פוליאנה הופכת באורח פלא העיר המדכאת בה חיה דודתה למאושרת ונעימה בגלל השמחה שהביאה הילדה.
מטוס קרב
הדור הרביעי (שנות ה־70 עד אמצע שנות ה־90)
בשנות ה־90 של המאה ה־20 החלו להיכנס לזירה מטוסים חמקניים, בעלי יכולת להסוות את עצמם מגילוי מכ"ם. המפציץ האסטרטגי החמקן B-2 ומטוס הקרב F-117 ביצעו מגוון רב של תקיפות בבגדאד ובקוסובו אל מול ריכוזי נ"מ וטק"א עצומים. במלחמת המפרץ לא הופל אפילו מטוס חמקן אחד. לעומת זאת, ב־1999 הופל מטוס חמקן אמריקני מעל בוסניה.
הדור החמישי (שנת 2000 עד ימינו)
בתחילת המאה העשרים ואחת, הוכנס לשירות מטוס הקרב הראשון ממטוסי הדור החמישי של מטוסי הקרב, ה־F-22 ראפטור מתוצרת לוקהיד מרטין, מטוס קרב לעליונות אווירית בעל יכולות חמקניות ובעל יכולת משנית לתקיפת קרקע. המטוס הזה נחשב למטוס הטוב ביותר שיוצר ונכנס לשירות אי פעם. בעשור השני של המאה ה־21 חברת לוקהיד מרטין האמריקנית מפתחת את ה־F-35 לייטנינג II – מטוס קרב חמקן רב־משימתי, שיכול לתמרן כמו מטוס קרב רגיל, ממריא ונוחת גם באופן אנכי (בגרסה מיוחדת), ומסוגל לשאת משקל גדול של פצצות. תכנון המטוס נעשה בשיתוף מדינות רבות, בהן גם ישראל, והוא נועד להיות מטוס הקרב המוביל של הדור הבא.
פוליאנה
סרטים וטלוויזיה
לספר נעשו גם כמה עיבודים טלוויזיוניים ואף סדרת אנימה מבית היוצר של ניפון אולפני אנימציה. האחרון שודר ב-2003 ב-ITV בכיכובה של ג'ורג'ינה טרי כפוליאנה ואמנדה בורטון כדודה פולי.
האותיות הקטנות
"האותיות הקטנות" הוא כינוי המשמש בשני הקשרים:
המחאות ברוסיה (2011)
10 בדצמבר 2011
כלי התקשורת דיווחו כי הפגנה זו הייתה הפגנת המחאה הגדולה ביותר ברוסיה מאז התפרקות ברית המועצות בשנת 1991. משטרת מוסקבה העריכה כי במחאה במוסקבה השתתפו בסביבות 25,000 מפגינים, בעוד שהאופוזיציה טענה כי 150,000 אנשים היו נוכחים בהפגנה במוסקבה. ככל הנראה מדובר בהפגנה בה השתתפו כ-50 אלף אזרחים. בין דרישות המפגינים היו פיטורים של יו"ר וועדת הבחירות, קיום בחירות חדשות ושחרור אסירים פוליטיים.
תגובת הממשל
בתגובה להפגנות, הנשיא דמיטרי מדבדב הכריז ב-11 בדצמבר 2011 בעמוד הפייסבוק שלו כי בעוד שהוא לא מסכים עם הדרישות של האופוזיציה, הוא הורה לפתוח חקירה לטענות בדבר זיופי קולות. בתגובה אלפי משתמשי פייסבוק מרוסיה הגיבו בזעם על תגובתו של מדבדב.
סיקור תקשורתי
על פי דיווח של ה-BBC מ-7 בדצמבר, "ערוצי הטלוויזיה הכלל-ארציים ברוסיה התעלמו מהמחאה, והעניקו כיסוי תקשורתי רק לעצרות התמיכה בממשלה". לעומת זאת, העיתונים ברוסיה כן עסקו בהרחבה בהפגנות. ערוץ הטלוויזיה הכלל-ארצי היחיד שהזכיר את המחאה באריכות לפני 10 בדצמבר היה הערוץ העצמאי "Ren TV". החל מ-10 בדצמבר, לעומת זאת, נשבר הנוהג שהיה מקובל באמצעי התקשורת ברוסיה בשנים האחרונות וכל ערוצי הטלוויזיה העיקריים אשר בשליטת המדינה עסקו במחאה.
גביע הפדרציה 2017
מתכונת התחרות
כל המפגשים כללו 5 משחקים.
צק ברקמן
יצחק (צק) ברקמן (נולד ב-29 באוקטובר 1975) הוא שחקן ומוזיקאי ישראלי.
בלתי נפרדים (סרט)
עלילה
מיקה הצעיר פונה לבית משפט בגין הונאה. כשעוזב את בית המשפט, הוא סופג איומים ומיד חוזר לאולם בית המשפט ונושך את ידו של השופט כדי להיזרק לכלא, שם יהיה בטוח. לאחר שנכלא, הוא חולק את התא עם אדם בשם פוטין, מומחה לנשק רוסי. מיקה מפתה את פוטין בשל ידיעותיו באמצעי לחימה ושני האסירים מתיידדים. מיקה מוגן על ידי פוטין, שהאסירים האחרים חוששים ממנו כי הוא נחשב כמשוגע ובלתי נשלט. מיקה יוצא די מהר ומבטיח לחברו לפתוח עסק כשיצאו; הם מאוחדים לכל החיים, בלתי נפרדים.
חקר פני שבר
שיטות צילום
במקרים רבים השימוש במיקרוסקופ אור אינו מספיק, ונדרש להתבונן בחומר בהגדלה גבוהה יותר. במקרים אלו ניתן להשתמש במיקרוסקופ אלקטרונים סורק (SEM). ההפרדה של מיקרוסקופ זה גבוהה בהרבה משל מיקרוסקופ אור, אך הדוגמאות מצולמות ללא צבעים. בצילום ה-SEM המוצג ניתן לראות כיסוי גומי של בלמים של מכונית. השבר גרם לתאונת דרכים כאשר לפתע הגומי נשבר לחלוטין לאחר תהליך התעייפות ארוך שעבר. החומר שנשבר הוא גומי ניטריל (NBR), פולימר המשמש באופן נפוץ כשנדרשת התנגדות לשמן.
היכל התהילה של ה-WWE לשנת 2006
היכל התהילה של ה-WWE (2006) היה טקס הוקרה למחזור השביעי במסגרת טקסי היכל התהילה של ה-WWE המסורתיים. האירוע הופק על ידי ארגון ההיאבקות האמריקאי, World Wrestling Entertainment (WWE) ב-1 באפריל 2006 בתיאטרון רוזמונט, שברוזמונט, אילינוי. האירוע היה חלק מסוף השבוע של רסלמניה 22. האירוע הונחה על ידי טוד גרישם. השעתיים הראשונות של הטקס שודרו בשידור ישיר באתר הרשמי של ה-WWE, בעוד שהשעה האחרונה שלו שודרה בשידור ישיר בערוץ הטלוויזיה USA. כמו כן, במרץ 2015, הטקס התווסף לתוכן ערוץ הטלוויזיה של ה-WWE Network.
איבו רודריגש
איבו טיאגו דוש סנטוש רודריגש (בפורטוגזית: Ivo Tiago dos Santos Rodrigues; נולד ב-30 במרץ 1995 בבגים דו מונטה שבפורטוגל) הוא כדורגלן פורטוגזי המשחק בעמדת קשר הכנף בקבוצת אל חאליג' מהליגה הסעודית.
Triking
Triking הם גרסה מודרנית של מכוניות "Morgan Motor Company" בתצורת תלת-אופן שיוצרו בשנות השלושים של המאה העשרים, והן הכלאה בין מכוניות ספורט ומכוניות מיקרו
עד שנת 2018 יוצרו 187 יחידות
מערכת סימנים ביתית
תחביר
בתוך מערכת אינדיבידואלית, דוברי מס"ב מראים עקביות בסדר מילים מסוים המייחד את מיקומו של הנושא במשפט. בנוסף, העדיפות היא תמיד שהפעולה תופיע בסוף הביטוי. תלות מבנית, דהיינו מילים המקובצות על בסיס מבנה או תבנית היררכית, נחקרו אצל דוברי מס"ב ברזילאים המייצרים באופן עקבי שינויים עם שם העצם שונה. סמני מחווה לשלילה (ניעור הראש מצד לצד) ושאלות פתוחות (הפיכת היד) מראות משמעות עקבית, שימוש ומיקום. דוברי מס"ב מסמנים נושאים דקדוקיים במשפטים ומסוגלים להבחין בין הסוגיה הגלומה במשפט לבין נושא המשפט. מערכות אלו מראות עדויות מסוימות למערכת פרוזודית לסימון גבולות ביטוי ואמירה.
זיכרון וירטואלי
היסטוריה
הצורך בזיכרון גדול יותר, יחד עם מחירו הגבוה של זיכרון RAM הובילו בשנות ה-70 לפתרון של זיכרון וירטואלי, שבו הזיכרון העומד לכאורה לרשות התוכניות המבוצעות גדול משמעותית מהזיכרון הפיזי.
תרגום כתובות
בשל הצורך לבצע תרגום של הכתובות, ומכיוון שטבלאות הדפים שמורות בזיכרון המחשב, כל גישה לזיכרון הווירטואלי דורשת מספר גישות לזיכרון הפיזי - גישה אחת או יותר אל טבלאות הדפים כדי למצוא את הכתובת הפיזית, וגישה אחרונה לכתובת הפיזית עצמה כדי להביא את הנתון המבוקש. כדי לצמצם את העלות הגבוהה של גישה לזיכרון, מעבדים מודרניים מכילים רכיב מטמון מהיר בשם TLB (Translation Lookaside Buffer) על המעבד עצמו שמכיל כמות מסוימת של תרגומי כתובות שהתבצעו לאחרונה, וכל בקשה לתרגום כתובת מחפשת ראשית את התרגום ברכיב זה, מה שמהיר פי כמה מגישות לזיכרון. חסרונו של ה-TLB הוא בגודלו הקטן יחסית.
ריגולטו
זוהי אחת האופרות המפורסמות של ורדי, ועל פי המגזין "אופרה אמריקה", היא נמצאת במקום התשיעי ברשימת האופרות המועלות ביותר בצפון אמריקה. האריה לטנור "La donna è mobile", נחשבת לאחת האריות המפורסמות ביותר בעולם האופרה.
מערכה ראשונה
ריגולטו יוצא, ג'ילדה מתוודה בפני ג'ובאנה על רגשות האשם על כך שלא סיפרה לאביה על הסטודנט. הדוכס מאזין לה ונכנס כשהוא מחופש לסטודנט. לשאלתה, הוא אומר לג'ילדה כי שמו גוואלטייר מאלדה (Gualtier Maldé) והם מתוודים על אהבתם זה לזה. ג'ילדה שומעת קולות, וחוששת כי אביה חוזר. היא מביעה שוב את אהבתה ל"סטודנט" והוא מסתלק. בתוך כך מופיעים אצילי העיר במסכות. הם חושבים שג'ילדה היא פילגשו של ריגולטו, ומחליטים לחטוף אותה כדי לנקום בו. הם נעזרים בריגולטו בהכנות לחטיפה, בשקרם לו שהם מתכוונים לחטוף את הרוזנת צ'פאראנו. ריגולטו שב לביתו, ומגלה שבתו נחטפה. הוא מבין שקללת הרוזן מונטרונה התגשמה, ומתעלף.
גרסאות
בשנת 1982 הוסרטה האופרה בגרסה קולנועית על ידי הבמאי ז'אן פייר פונל, בכיכוב לוצ'אנו פבארוטי, אינגוואר ויקסל ואדיתה גרוברובה. התזמורת בפסקול היא הפילהרמונית של וינה בניצוח ריקרדו שאיי.
דפורטיבו אינדפנדיינטה מדיין
הפריחה במילניום החדש
שנות ה-2000 מתחילתן ועד היום הן הטובות ביותר שחווה המועדון. לאחר שהתאוששה מהתמוטטות כלכלית בסוף שנות ה-90, החלה הקבוצה לבנות את עצמה מחדש. ב-2002 מאמן הנבחרת הצעירה, ריינלדו רואדה, מונה למאמן הקבוצה, אך הדברים לא הלכו כצפוי ולאחר 10 מחזורים מצאה עצמה מדיין במקום ה-13. מי שהחליפו היה ויקטור לונה ומאותו רגע שיפרה הקבוצה את מעמדה עד שסיימה את העונה הסדירה במקום השלישי והעפילה לפלייאוף, שם שובצה עם דפורטיבו קאלי, דפורטס טולימה ואתלטיקו בוקרמנגה. אף על פי שפתחה לא טוב את הפלייאוף עם הפסד ותיקו, הצליחה מדיין לנצח שלושה מארבעת משחקיה האחרונים ועלתה לגמר הטורניר מול דפורטיבו פאסטו. ניצחון כפול בתוצאה 0–2 (0-4 בסיכום) נתן לאינדפנדיינטה מדיין את תואר האליפות הראשון לאחר 45 שנים, כשממוצע הגיל בקבוצה היה בסך הכל 23. גיבורי האליפות היו בין היתר השוער דויד גונסאלס, לואיס אמרנטו פראה, אנדרס אורוסקו, טרסור מורנו, דויד מונטויה, מאוריסיו מולינה, חבייר רסטרפו ורוברטו קרלוס קורטס.
זכייה כפולה בקופה קולומביה
ב-2019 הוסיפה הקבוצה זכייה בקופה אגילה, שהיה התואר השני בתולדותיה במפעל זה, אך הראשון מאז שהמפעל החל במתכונתו החדשה ב-2008. הקבוצה השתתפה באחד ממפעלי ה־CONMEBOL ולכן נכנסה אוטומטית לשלב שמינית הגמר, שם פגשה את מיונאריוס. ניצחון בסיכום המשחקים של 3–4, כאשר חרמן קאנו כובש מתוכם שלושה שערים, העלו את מדיין לרבע הגמר, שם פגשה את אונסה קלדס. ניצחון בחוץ 2–3 וניצחון נוסף בבית של 0–1, לקחו את הקבוצה לשלב חצי הגמר, שם פגשה את דפורטיבו פאסטו. גם כאן הצליחה הקבוצה לרשום ניצחון כפול ו-3–5 בסיכום הכולל, כדי להעפיל לגמר מול דפורטיבו קאלי. במשחק הראשון באצטדיון פלמסקה, הובילה מדיין פעמיים אך המקומיים חזרו והמשחק נגמר בתיקו 2-2. במשחק הגומלין באצטדיון אטנאסיו חירארדוט, מדיין הצליחה לנצח 1–2 משערים של אדריאן ארגי וחרמן קאנו כדי להניף לראשונה את הגביע מאז 1981.
יער עננים
יער עננים, הידוע גם כיער ערפל או יער מועב, הוא יער גשם טרופי או סובטרופי, השוכן בדרך כלל באזורים הרריים, והמתאפיין בלחות גבוהה ובעננות נמוכה המופיעה באופן תדיר, בדרך כלל בגובה צמרות העצים. ליערות העננים שמות מקומיים רבים, דוגמת הלאוריסילבה במדיירה או היונגאס בפרו.
קלוד ז'וזף
ב-20 ביולי, ז'וזף התפטר מנשיאות וראשות ממשלת האיטי ובמקומו מונה אריאל אנרי.
Amadeus IT Group
היסטוריה
אמדאוס הוקמה בשנת 1987 על ידי חברות אייר פראנס, איבריה, לופטהנזה ו-SAS כמערכת הפצה גלובלית במטרה לספק מערכת הזמנת ושירותים לסוכני נסיעות בזמן אמת.
הרעיון העיקרי של הקמת החברה היה להיות אלטרנטיבה אירופאית לחברת Sabre האמריקאית לאחר שחברת System One האמריקאית פשטה את הרגל.
בשנת 2000, רכשה אמדאוס את חברת Vacation.com תמורת כ-57 מיליון דולר.
בשנת 2008, רכשה את חברת Onerail.
בית היתומים של יאנוש קורצ'אק
מבנה בית היתומים
הבניין הגדול נועד ל-130 ילדים, ובקרבתו היו ארבעה בתים קטנים מבודלים שנקראו "בתי המתבודד", ונועדו לילדים שלא היו מסוגלים או יכולים לחיות בחברה או לאלה שהחברה עִייפה אותם והם היו מעוניינים בבדידות. חלק מבתי המתבודד היו ריקים וחלקם מרוהטים עם ספרים וצעצועים.
תהליך קבלת ילד לבית היתומים
לאחר שנה להימצאות הטירון בבית היתומים נערך עליו משאל נוסף בקרב החניכים ובו הם נתבקשו לתת לטירון את דרגת אזרחותו בבית היתומים:
אורח החיים בבית היתומים
כדי להקנות לילדים הרגשת ביטחון דלק האור כל הלילה בחדרי השירותים וגם אחד המחנכים ישן בחדרי השינה של היתומים.
קורצ'אק דאג לילדים דלי המשקל בדיאטות מיוחדות והיה משדל אותם לאכול יותר על ידי משחקים ותחרויות.
פעילויות חברתיות
כמו כן היו גם פינות עיון ופינות למשחק, הייתה תזמורת ועיתון שבועי ומדי פעם יצאו להצגות.
בית היתומים בתקופת מלחמת העולם השנייה
כשהועבר בית היתומים לגטו ורשה, בשלהי 1940, יאנוש קורצ'אק היה בן 64, מצבו הבריאותי לא היה טוב. בית היתומים היה במבנה בית ספר רגיל בתוך תחומי הגטו. בית היתומים פעל במתכונת רגילה ועל אף הצפיפות הרבה שבה היו נתונים הילדים (כ-250 ילד) נשמרו חיי התרבות, הועלו הצגות והספרייה המשיכה לפעול. בבית היתומים היה סדר וניקיון, לא פרצו בו המגפות שהשתוללו אז ברחובות הגטו.
פליוזאורוס
מאפיינים
לפליוזאורוס הייתה את עוצמת הנשיכה השנייה החזקה ביותר בעולם אי-פעם (לאחר המגלודון), והיא הוערכה ב-.
המונומנטים ההיסטוריים של נארה העתיקה
קופוקו-ג'י
קופוקו-ג'י (興福寺) משמש כמתחם הראשי של בית הספר הדהרמי "הוסו". המקדש הוקם ב-669 על ידי קאגאמי-נו-אוקימי (鏡大君), אשתו של נאקאטומי נו קאמאטרי שייסד את בית פוג'יווארה, שקיוותה כי הקמת המקדש תגרום להחלמת בעלה ממחלה שבה לקה. המקדש המקורי שכן באזור שבו נמצאת כיום קיוטו, אך ב-672 הוא הועבר לפוג'יווארה-קיו, שהייתה הבירה המתוכננת הראשונה של יפן. ב-710 הוא הועבר למיקומו הנוכחי, בצד המזרחי של העיר הייג'ו-קיו הידועה כיום בשם נארה.
יאקושי-ג'י
המבנה המקורי נבנה בפוג'יווארה-קיו, בירת יפן בתקופת אסוקה, והוזמן על ידי הקיסר טמו ב-680. טמו הורה להקים את המקדש כמנחה לאלים שלו, על מנת שאלה ירפאו את המלכה העוצרת שלו, שגם ירשה אותו תחת השם ג'יטו. מנהג זה היה נפוץ בקרב האצולה הבודהיסטית כאשר הבודהיזם הובא ליפן מסין ומקוריאה. טמו לא זכה לראות את השלמת המקדש על ידי ג'יטו ב-698. המקדש פורק והועבר לנארה שמונה שנים לאחר שהיא הפכה לעיר הבירה.
יצחק יאסו
קורות חייו
נולד לדֶמֶקֶץ' מֶבְרַהְט ולקֶס דֶבְתֶרַה אלקה יאסו גונצ'ל אדהנני ככל הנראה בשנת 1900 בעדי שווא, האימפריה האתיופית. בגיל 17 נישא לוֶויִנִי יָאסוּ ולזוג נולדו 9 ילדים, מתוכם שלושה נפטרו בימי חייו של יָאסוּ. מאביו, שהיה כהן דת קיבל את חינוכו הדתי בדבר תורה ומצוות. יָאסוּ נודע בכך שנהג לרכוב על סוסו ליישובים מרוחקים בשביל ללמד יהודים מקומיים תורה. הוא שימש בתפקיד בורר במהלך סכסוכים בין משפחות ושכנים. בגיל 27 קיבל תואר של מנהיג דת וכהן מהנזירים היהודים ששכנו בהרי סֵמֵן בטקס מרשים ורב משתתפים. בהמשך, אף בנו אדהנני הוסמך אצל הנזירים בהרי סמין אך הוא נפטר בטרם עת.
רוזה גרנה קליאס
רוזה גרנה קליאס (בפורטוגזית: Rosa Grena Kliass; 15 באוקטובר 1932) היא אדריכלית נוף יהודיה-ברזילאית, הנחשבת לאחת החשובות בתולדות תכנון הנוף הברזילאי המודרני והעכשווי.
רוטרי
ארגון רוטרי הבינלאומי (באנגלית: Rotary International) הוא ארגון של מועדונים התנדבותיים הממוקמים בכל רחבי העולם במטרה לפעול למען הקהילה בתחומים חברתיים שונים. קיימים למעלה מ־32,000 מועדונים ב־200 מדינות שונות. חברי המועדון נקראים "רוטריונים" (באנגלית: Rotarians).
חברות במועדון
ארגון הרוטרי תומך במספר ארגוני משנה בהם:
ארגון ואדמיניסטרציה
בראש האדמיניסטרציה של הארגון עומד המזכיר הכללי של הארגון ותחתיו 600 עובדים.
הצינור הבלטי
הצינור הבלטי (באנגלית: Baltic Pipe), הוא צינור גז טבעי להולכת הגז בין צינור Europipe II (החוצה את הים הצפוני בין נורווגיה לגרמניה) לפולין. זהו פרויקט תשתית אסטרטגי ליצירת מסדרון חדש לאספקת גז לאירופה.
ארון בר
קשירת קשר והעמדה לדין
במשפט עצמו, קבע השופט מרשל כי כדי להוכיח בגידה יש להציג עדות שמיעה של שני עדים. התביעה מצידה לא מצאה שני אנשים שיעידו נגדו, ולכן זוכה בר בשל חוסר ראיות ב-1 בספטמבר, וזאת למרות העובדה שכל ממשל ג'פרסון עבד מאחורי הקלעים כדי שיצא אשם במשפט. מיד לאחר מכן הואשם שוב בר על עבירות פחותות מבגידה, אך גם במשפט זה יצא זכאי.
פול ריס
אחרי סיום הלימודים ב-RADA קיבל ריס תפקיד גדול ראשון בסרט "התחלות ראשונות" ב-1986. בארצות הברית זכה להכרה כשהבמאי רוברט אלטמן ליהק אותו לתפקיד תיאו ואן גוך בסרט "וינסנט ותיאו" לצדו של טים רות' שגילם את וינסנט.
קריירה
הופעת הבכורה המקצועית של ריס הייתה בדמות ראלף מומחה הג'ודו במחזה "Bouncers" מאת ג'ון גודבר, עוד לפני שהחל ללמוד ב-RADA. בחופשת הקיץ מהלימודים הוא צד את עינו של מנהל הבמה פיליפ פראוס והוזמן לשחק במחזה "A Woman of No Importance" מאת אוסקר ויילד בתיאטרון סיטיזנס בגלאזגו, בתפקיד ג'רלד הבן הבלתי חוקי. אחר כך המשיך ללמוד ב-RADA שני סמסטרים נוספים, ואז לוהק לתפקיד דין סוויפט בסרט "התחלות ראשונות" בבימויו של ג'וליאן טמפל. הוא סיים את הלימודים ב-1985 והוענקה לו מדליית זהב על שם בנקרופט.
ניקולאי קוסטומרוב
נעורים
אביו היה בעל אדמות רוסי, איוון פטרוביץ' קוסטומרוב, והוא השתייך ל. שורשיו המשפחתיים הרחוקים היו בדוכסות הגדולה של מוסקבה מתקופת שלטונו של בוריס גודונוב. אמו טטיאנה פטרובנה מלניקובה, הייתה איכרה אוקראינית אתנית ואחת מהצמיתים של אביו; לכן דה יורה ניקולאי קוסטומרוב היה "צמית" של אביו. אביו בסופו של דבר התחתן עם אימו, אבל הוא נולד לפני זה. אביו רצה לאמץ את ניקולאי הצעיר, אך הוא לא קיבל הזדמנות לפני שנרצח בידי צמיתיו, ב-2 ביולי 1828, כאשר ניקולאי היה בן 11. אביו היה ידוע כמתאכזר לצמיתיו, ולפי הדיווחים הם גנבו את כספו של אביו לאחר שהרגו אותו.
הרצח העמיד את ניקולאי ואימו במצב כלכלי ומשפטי קשה, כי העובדה שהוא צמית גרמה לכך שהירושה עברה לקרובי המשפחה הקרובים ביותר. כתוצאה ממכירת הקרקע של 140,000 דונם, קיבלה טטיאנה פטרובנה מלניקובה 50 אלף רובל ואת חירותו של בנה. ניקולאי למד בפנימייה במוסקבה ונחשב לילד פלא (בצרפתית: enfant-miraculeux) בגלל ציוניו המעולים. עם זאת, מסיבות כלכליות הוא נאלץ לעבור לפנימיית וורונז', שהייתה קרובה יותר לבית אימו. השיעורים בפנימייה שיעממו ולא אתגרו אותו, ולאחר שנתיים גורש מהפנימייה בגלל מעשי הקונדס שלו והוא עבר לגימנסיה של וורונז', אותה סיים ב-1833 ולאחר מכן למד בפקולטה להיסטוריה ופילולוגיה של אוניברסיטת חרקוב.
תקופת הזוהר של הכתיבה
לאחר סגירתה של אוניברסיטת סנקט פטרסבורג ב-1861 כתוצאה מתסיסה של סטודנטים, ארגנו כמה פרופסורים, כולל קוסטומרוב, הרצאות פומביות שיטתיות בדוּמָה העירונית (מועצת העיר), הידועות בעיתונות של אז בשם "אוניברסיטה חופשית" או "ניידת". קוסטומרוב הרצה על היסטוריה רוסית עתיקה. כאשר פרופסור פבלוב, גורש מסנקט פטרבורג לאחר הרצאה פומבית על המילניום של רוסיה, כמחאה החליטה הוועדה לארגון הרצאות בדומה, לעצור אותן. קוסטומרוב לא תמך במחאה, אך בהרצאתו הבאה (8 במרץ 1862) הוא הושתק בצעקות רמות מהאודיטוריום במהלך הרצאה, והרצאות נוספות נאסרו על ידי הממשל. קוסטומרוב עזב את אוניברסיטת סנקט פטרבורג ושוב היה יעד לשלטונות. משרד החינוך אילץ אותו לדחות את ההצעות שקיבל מחרקוב ומקייב. אז נותרה לו רק יצירתו הספרותית. לאחר הטרגדיות הללו, איבד קוסטומרוב עניין בהשתתפות פעילה בשינויים של ההווה והתרכז בלימוד ההיסטוריה. עבודות על ההיסטוריה של אוקראינה, נסיכות מוסקבה ופולין הגיעו זו אחר זו.
ויקאר
בחוק הקנוני של הנצרות הקתולית, ויקאר הוא הנציג המקומי של כל איש דת. בתקופה הרומית שימש המונח לתיאור פקידים תחת פיקוח הפרפקטים הפראיטוריאנים. בתקופה המוקדמת של הנצרות, היו לבישופים ויקארים בדמות הארכי-דיאקונים, הארכי-כמרים ואפילו הכמרים המקומיים, ששימשו "מרפאי נשמות" במקום בעל הסמכות הרמה יותר.
ויליאם אגאדה
קריירה
בקיץ שב אגאדה לקטמון, הפעם לקבוצה הבוגרת. ב-2 באוגוסט ערך את הופעת הבכורה שלו בקבוצה, בניצחון 0–1 על הפועל אשקלון במסגרת גביע הטוטו, בו גם כבש את שער הבכורה שלו בקריירה. בעונת 2019/2020 כבש 15 שערי ליגה והיה מלך שערי הקבוצה.
ויל פלץ
קריירה
פלץ החל להתעניין במשחק בזמן שקרא תסריטים עם אחותו ניקולה. בשנת 2009 עבר ללוס אנג'לס והחל לשחק במספר הפקות קולנוע. בין היתר בשנת 2011 שיחק בסרט "חטיפה" לצד טיילור לאוטנר ובסרט המדע-בדיוני "עולם הזמן", בשנת 2012 שיחק בסרט "לכתוב אהבה על זרועותיה", ובשנת 2013 שיחק בסרט המתח "פרנויה" המבוסס על הרומן באותו שם מאת ג'וזף פיינדר והשתתף גם בדרמה הקומית "עצמאית בשטח".
מנזר גרצ'אניצה
אמנות
באקסונרתקס יש פרסקאות רבים המתוארכים לשנת 1570, שהוכנו לפי הוראתו של הפטריארך מקריי סוקולוביץ'. חלק מהציורים בנרתקס מתוארכים לשלהי המאה ה-14 ותחילת המאה ה-15, כולל הטבלת ישו, חלקים ממזמורים המוקדשים למריה וועידות אקומניות. אולם, הנרתקס של גרצ'אניצה מאופיין על ידי שני נושאים: הדוקסולוגיה של מריה והקו המחבר בין הבישופים הסרבים החל מסאבא ועד סוקולוביץ'.
מינהל הביון של המטה הכללי של הצי הרוסי
היסטוריה
בשנת 1992 אורגן הגוף כמינהל הביון של מטה הצי הרוסי, ומאז הוא משמש כגוף המודיעין הימי של רוסיה.
נץ גבאר
מאפיינים
הנץ מצוי ברוב חלקי אפריקה שמדרום לסהרה: אנגולה, בנין, בוצוואנה, בורקינה פאסו, בורונדי, קמרון, הרפובליקה המרכז אפריקאית, צ'אד, הרפובליקה הדמוקרטית של קונגו, רפובליקת קונגו, חוף השנהב, מצריים, אריתריאה, אתיופיה, גבון, גמביה, גאנה, גינאה, גינאה ביסאו, קניה, לסוטו, מלאווי, מאלי, מאורטניה, מוזמביק, נמיביה, ניז'ר, ניגריה, רואנדה, ערב הסעודית, סנגל, סומליה, דרום אפריקה, סודאן, סווזילנד, טנזניה, טוגו, אוגנדה, תימן, זמביה וזימבבואה.
נגזרת פרשה
דפרנציאל ממשי או מרוכב
במקרה שבו כאשר  או, ניתן להראות כי f גזירה לפי פרשה אם ורק אם היא גזירה לפי הנגזרת הסטנדרטית. במקרה זה:
קשר עם נגזרת כיוונית וחלקית
כאשר הביטוי מימין מייצג כפל מטריצה בוקטור עמודה. למעשה הביטוי Df(x)(h) זהה לנגזרת הכיוונית של f בנקודה x ובכיוון h.
קשר לנגזרת גאטו
ניתן להראות כי כל פונקציה גזירה לפי פרשה היא גזירה לפי גאטו, ובמקרה זה שתי הנגזרות תהיינה זהות. יתרה מכך, במקרה שבו נגזרת גאטו ליניארית וחסומה, היא שווה לנגזרת פרשה.
אופרטור ליניארי
בהינתן אופרטור ליניארי חסום L:X\to Y ניתן להראות כי הוא גזיר לפי פרשה בכל נקודה ושנגזרת זו שווה לעצמו. כלומר, לכל x\in X:
קל להראות זאת מכיוון ש:
הכבשה דולי
רקע
הכבשה דולי היוותה פריצת דרך בעולם המדע בתחום השיבוט הגנטי. מאז שיבוט זה שובטו חיות נוספות, כגון חתול, פרה (2001), כלב (2005) וקוף (2018). שיבוטה של דולי חולל סערה ביואתית, כשרבים הביעו חששם מפני שיבוט קרוב של בני אדם. שיבוטה של דולי העלה את הנושא לסדר היום במקומות רבים, ובכמה מדינות, כולל ישראל, חוקקו חוקים נגד שיבוטים.
בת עין
בַּת עַיִן (מגדל עדר) היא התנחלות ויישוב קהילתי כפרי דתי חסידי במערב גוש עציון, מערבית לכפר עציון. ההתנחלות שוכנת על גבעה נישאה בגובה של כ-870 מטר, בגבול בין השטח ההררי של גוש עציון ושפלת בית שמש. בבת עין מתגוררות כ-300 משפחות. היא נקראת על שם המעיינות סביבה: עין חובלה, עין ליבנה ועין סג'מה.
היסטוריה
מצפון לבת עין שוכנים שרידי היישוב משואות יצחק שנחרב על ידי הלגיון הירדני במהלך מלחמת העצמאות. מהיישוב נשארו רק בית ההארחה, חדר האוכל (שהפך לבית חולים בחודשי הלחימה) ומגדל השמירה שניצב סמוך למעיין "עין חובילה". כיום מתגוררים במשואות יצחק שתי משפחות, ופועלת בה מסעדה חלבית כשרה בשם "גוונא".
לימוד תורה
ביישוב ישנה ישיבה חסידית ארץ ישראלית לבעלי תשובה, "ישיבת בת עין", המחנכת ללמדנות וחסידות בדגש על דרכו של רבי נחמן מברסלב, בישיבה לומדים כ-50 בחורים ואברכים, חלקם חוזרים בתשובה. ראש הישיבה הוא הרב נתן גרינברג.
ביישוב פועלות שתי מדרשות, מדרשת בארות המיועדת לעולות חדשות, גיורות, ובנות הנמצאות בתהליך גיור, ומדרשת 'זהר' לחוזרות בתשובה ודתיות מבית בראשות הרבנית בתיה כהן.
בת עין בסכסוך הישראלי-פלסטיני
בשנת 2022 הקימו תושבי היישוב בליווי מספר חסידים מכפר חב"ד וכמה נערי גבעות את המאחז גבעת אוהבי יה במחאה על גל הטרור באותה שנה ועל אירועי מבצע שומר החומות לזכרו של תושב היישוב אהוביה סנדק. בניסן תשפ"ג נשרפו בגבעה בתים, לרבות בית המדרש על ספרי הקודש שבו. לטענת התושבים השורפים הם מהכפר צוריף.
רחוב ביאליק (תל אביב)
קצהו הדרומי של הרחוב נמצא בצומת רחובות עם רחוב אלנבי, וקצהו הצפוני הוא כיכר ביאליק - כיכר עגולה קטנה שסביבה מספר בניינים חשובים ובמרכזה מזרקה בעיצובו של נחום גוטמן (פונתה ב-2008 במסגרת שיפוץ הרחוב). הרחוב נקרא על שמו של דייר הרחוב המפורסם, חיים נחמן ביאליק, עוד בעודו בחיים. ביתו המכונה "בית ביאליק", נמצא בסמוך לכיכר בקצה הרחוב ונבנה על ידי האדריכל יוסף מינור. אחר מותו החליטה עיריית תל אביב כי ראוי להנציח את ביאליק ברחוב מרכזי יותר, ועל שמו נקראו שדרות ח"ן (ראשי התיבות חיים נחמן).
הפסיפס של נחום גוטמן הושב לתצוגה והוצב ב-2012 בתוך מזרקה בחזית בית בשדרות רוטשילד 1.
יאגו (אלאדין)
יאגו (באנגלית: Iago) הוא תוכי בדיוני, המופיע בסרט "אלאדין" של חברת וולט דיסני, ובשני סרטי ההמשך, "שובו של ג'אפר" ו"אלאדין ומלך הגנבים". בסרט הראשון הוא עוזרו של ג'אפר, הנבל הראשי של הסרט, אך בסרטים הבאים דמותו נעשית מורכבת יותר. את דמותו של יאגו דיבב במקור גילברט גוטפריד, ובעברית אוהד שחר.
דורא
ימי הביניים
בתקופה הממלוכית בארץ ישראל הוקם במערב דורא מבנה מקאם המיוחס לנח ("א-נבי נח"), בתוך חורשת עצי אורן ירושלים. המבנה משמש כמקום תפילה ומסביבו בית קברות. מצבת הקבר נמצאת במבנה רבוע עם כיפה לבנה והיא עטופה ביריעה ירוקה. גם המסגד הגדול בדורא נקרא על שם נח, "ג׳מע א-נבי נוח".
שלטון ישראלי
בינואר 1967 הוכרזה העיירה כרשות מוניציפלית, רק שישה חודשים לפני כיבושה על ידי ישראל במלחמת ששת הימים.
הקשר היהודי
יצחק בן-צבי ביקר בדורא ב-1935 ותיאר אותה ככפר הגדול והמאוכלס ביותר באזור חברון. הוא תיעד מסורת מקומית, לפיה משפחת מסלמאה המתגוררת בכפר וביישובים הסמוכים היא ממוצא יהודי. הוא סיפר כי המשפחה מרוכזת ברחוב מסוים בדורא הידוע בשם חארת' אל-מסלמאה. זקני המשפחה סירבו להודות בכך בהתחלה, אך בסופו של דבר הודו כי הם התאסלמו לאחר כיבוש האזור על-ידי צלאח א-דין.
אדווין גיאסי
קריירת מועדונים
ב-8 ביולי 2021 חתם גיאסי בבית"ר ירושלים מליגת העל.
איתמר ציגלר
איתמר ציגלר (נולד בשנת 1977) הוא מוזיקאי ישראלי, זוכה פרס אופיר למוזיקה המקורית הטובה ביותר וחבר בהרכבים "בלקן ביט בוקס" ו"החצר האחורית".
ביוגרפיה
ציגלר גדל ברמת גן, בילדותו עסק בכדורסל והחל לעסוק במוזיקה בעקבות אחיו הגדול, יובל. בסוף שנות ה-90 של המאה ה-20, הקים את הלהקה האלטרנטיבית "סייד אפקט", יחד עם אחיו. הלהקה הוחתמה בחברת התקליטים האמריקאית דאף ג'אם. ב-1997 הקים גם את להקת "אנשי החצר", יחד עם רועי גוראל ודני טל. הלהקה הוציאה באותה השנה את אלבומה הראשון והיחיד, "מותק", בו השתתף כנגן גיטרה בס. עוד באותה השנה, הצטרף כבסיסט ללהקת "דה בלאם", ויחד הוציאו את אלבום הבכורה שלהם, הנושא את שמם.
בשנת 2017 יצא אלבומם השני של החצר האחורית, "החצר האחורית 2".
דומיניקה ציבולקובה
הישג השיא שלה הוא העפלה לגמר טורניר גראנד סלאם באליפות אוסטרליה הפתוחה בשנת 2014.
2008
באליפות צרפת הפתוחה, ניצחה ציבולקובה את שני הסיבובים הראשונים אך הפסידה בסיבוב השלישי לילנה יאנקוביץ' (3 בעולם) 7-5, 6-3. באליפות וימבלדון, היא הפסידה כבר בסיבוב הראשון לג'יה ג'נג מסין (133 בעולם) (שהדהימה את עולם הטניס כשהעפילה לחצי הגמר) וסיימה את דרכה בטורניר מוקדם מהצפוי. באוגוסט 2008 שיחקה דומיניקה באליפות ארצות הברית הפתוחה, שם הצליחה להגיע עד לסיבוב השלישי בו הודחה על ידי אגניישקה רדוונסקה מפולין.
יוסיף מוסא
קריירת מועדונים
בינואר חתם ביילבס מליגת העל הפינית.
ג'אנלוקה בוסיו
ונציה
ב-9 באוגוסט 2021 חתם בוסיו בוונציה מהסרייה א'. ב-27 באוגוסט הוא ערך את הופעת הבכורה שלו במועדון, בהפסד 0–3 לאודינזה במסגרת המחזור השני בליגה לעונת 2021/2022. ב-1 באוקטובר הבקיע את שער הבכורה שלו במועדון, שער בתוספת הזמן בתיקו 1-1 נגד קליארי במסגרת המחזור השביעי בליגה.
פוקס ניוז
פוקס ניוז (באנגלית: Fox News Channel) הוא ערוץ טלוויזיה אמריקני המשדר חדשות בארצות הברית ובעולם. הערוץ בבעלות פוקס, ומהווה חברת בת של תאגיד החדשות של רופרט מרדוק ושל "פוקס". הערוץ משדר בעיקר מהאולפנים שבמנהטן, ניו יורק.
היסטוריה
בפברואר 2002 החל הערוץ להיות משודר גם בישראל, בטלוויזיה בלוויין yes ואחר כך גם בכבלים.
דגל הסן
דגל דו-צבעי אדום לבן הוזכר לראשונה כדגלה של הסן בחוקתה משנת 1946 אולם קיבל גושפנקא חוקית ב-4 באוגוסט 1948. הביקולור החלק משמש כיום כדגל האזרחי של המדינה ואילו כדגל מדיני לשימושם של מוסדות ממשלת המדינה משמש ביקולור מושחת בסמל המדינה.
דירוג המשחק ההוגן של אופ"א
2015-1995
לפני ביטולו של גביע אופ"א, שימש דירוג המשחק ההוגן, להענקת 3 כרטיסים למוקדמות הגביע. הקבוצה שהייתה בעלת הניקוד הגבוה ביותר של בדירוג המשחק ההוגן של אופ"א, ואשר לא קיבלה כרטיס לליגת האלופות או לליגה האירופית בדרך אחרת, זכתה בכרטיס לסיבוב המוקדמות הראשון של גביע אופ"א. הקבוצות אשר היו במקומות השני והשלישי הצטרפו להגרלה יחד עם 8 הליגות במקומות הראשונים בדירוג המשחק ההוגן. הקבוצות בהגרלה זכו בכרטיס לסיבוב המוקדמות הראשון של גביע אופ"א.
נץ אפור דרומי
נץ אפור דרומי (שם מדעי: Melierax canorus) הוא דורס דמוי נץ מהסוג נץ אפור החי באזור דרום אפריקה. מכונה גם נץ אפור בהיר.
אנקילוזאורוס
תיאור
אנקילוזאורוס ידוע כאחד המינים הגדולים ביותר של דינוזאורים משוריינים. גודלו של האנקילוזאורוס היה כפיל אפריקני בוגר (אם כי נמוך יותר). הוא הגיע למשקל כ-6 טון והערכות של אורכו נעו בין כ-6 מטרים עד ל-9 מטרים. רוחבו היה 1.8 מטר וגובהו היה נמוך יחסית: רק 1.7 מטר. רגליו היו קצרות למדי וכל מבנה הגוף השטוח שלו נועד בשביל להגן על בטנו החשופה ולאפשר לו להיצמד אל הקרקע, כאשר רק גבו המשוריין וזנבו הקטלני בולטים. הגולגולת שלו הייתה קטנה ועבה, ומוחו היה קטן יחסית.
אוטומט חסום ליניארית
מגבלה זו עושה את LBA למודל מדויק יותר של מחשב אמיתי מאשר מכונת טיורינג, אשר הגדרתה מניחה סרט קלט לא מוגבל, משום שבפועל במחשב מעשי כמות הזיכרון מוגבלת.
פעמוני הגיהנום
עלילה
לאחר מכן תזמורת מנגנת קצת מוזיקה על מנת לבדר את השטן. התזמורת היא שילוב בין כלים מסורתיים לכלים שטותיים, שכן אחד היצורים מנגן על סקסופון, בעוד שאחד אחר מנגן באופן קומי בכלוב צלעות במקום צ'לו. לאחר מכן שד מתחיל לרקוד לצלילי המוזיקה, מדי פעם גם עף. ואז, שדים אחרים מתחילים לרקוד לצלילי המוזיקה. הם עושים זאת עד שהם מפסיקים באופן טבעי והולכים. עם זאת, אחד היצורים נכנס לתוך פיסת סלע מתפוררת, ובאופן קומי הופך לעקום כתוצאה מכך. הוא רוקד עוד קצת כדי להפסיק את מצבו העקום. עם זאת, ברגע שהוא מפסיק להיות עקום ומתחיל ללכת אחורה, הוא נכנס שוב לאותו סלע באופן קומי, מה שמביא לכך שהוא חוזר להיות עקום באופן קומי.
דרור פיילר
קורות חיים
ב-1973 עבר דרור פיילר להתגורר בשוודיה. לצורך קבלת אזרחות שוודית, הוא ויתר על אזרחותו הישראלית. הוא למד פרשנות למוזיקה מודרנית בשנים 1975–1977, מוזיקולוגיה באוניברסיטת סטוקהולם בשנים 1977–1978, והלחנה, באקדמיה למוזיקה של סטוקהולם, מ-1978 עד 1983.
מרטין מואיז
חיים אישיים
לה ולבעלה מואיז יש שלושה ילדים.
ממשלת ישראל התשיעית
הרכב הממשלה
הממשלה מנתה עם כינונה 16 שרים, בהרכב דומה לממשלה השמינית עם פיזורה, אך הנציגות של אחדות העבודה-פועלי ציון ירדה לשר אחד: יצחק בן אהרון שהיה פנים חדשות בממשלה, ושני שרי המפד"ל שבו אליה לאחר חזרת מפלגתם לקואליציה. בנוסף, חילופי משמרות בתוך מפא"י הביאו לכניסתם של אבא אבן, משה דיין וגיורא יוספטל במקום קדיש לוז, פרץ נפתלי ומרדכי נמיר. במהלך כהונת הממשלה ירד מספר חבריה ל-14, בעקבות התפטרות זלמן ארן ופטירתו של יעקב משה טולדאנו. בנימין מינץ, שנכנס באמצע כהונת הממשלה כנציג פא"י, נפטר במהלך כהונת הממשלה.
משה ינוקא
ביוגרפיה
ינוקא נולד בירושלים למשפחה דתית. כבר כנער השתתף בהדבקת כרוזים, ופעם אחת נתפס על ידי הבריטים, אך שוחרר בגלל גילו הצעיר. בגיל 16 הצטרף לפלמ"ח והשתתף בקרב הקסטל ולאחר מכן צורף לחטיבת הנגב והשתתף בהתקפה הכושלת על אשדוד (מבצע פלשת), ובהתקפה כושלת על משטרת עיראק סואידן. במבצע יואב השתתף בהתקפה הכושלת של הגדוד השביעי של חטיבת הנגב על עיראק אל מנשיה. לאחר שלושה כישלונות השתתף כמפקד כתה בכיבוש באר שבע, ולאחר מכן במבצע חורב ובכיבוש אילת במבצע עובדה.
בשנת 1952 התגייס לצה"ל וגמר בהצטיינות קורס קצינים, כשמפקד הבסיס אל"ם יששכר שדמי מעניק לו סיכת מ"מ ודוד בן-גוריון לוחץ את ידו. ינוקא התגייס לצבא הקבע ושירת כמדריך בבית הספר לקצינים. באותה תקופה שמע על יחידה 101 ופנה באופן עצמאי לאריאל שרון, שהסכים לקבלו ליחידה. בינתיים אוחדה היחידה עם גדוד הצנחנים שהפך לגדוד 890 בפיקודו של אריאל שרון.
נפש
ביהדות
הרמב"ם מייחד לנפש האדם וכוחותיה את הקדמתו למסכת אבות, בה הוא פורט את מרכיבי פעולות הנפש, את דרכי תיקונה, את מטרת הנפש ובמגבלותיה. בין היתר מדגיש הרמב"ם כי על מי שרוצה לתקן את מידות האדם יש ללמוד את תכונות הנפש כמו רופא שבא לרפא את הגוף.
סופי מצ'טנר
קריירה
ב-2018 הובילה (לצד הדוגמנית האמריקאית קאיה גרבר) את הקמפיין הבינלאומי לבשמי דייזי מבית מותג האופנה האמריקאי "מארק ג'ייקובס". שימשה כדוגמנית של מותגים בינלאומיים כגון "זארה", "טופשופ", "H&M", "טומי הילפיגר", "ראלף לורן", "אלי סאאב", ו"פקטורי 54".
קרחון בויד
קרחון בויד או קרחון בוייד (באנגלית: Boyd Glacier) הוא קרחון ברכסי פורד, בארץ מרי בירד שבאנטארקטיקה.
שלמה ג'רבי
קריירה
ב-1978 הצטרף ג'רבי לבית"ר תל אביב וערך עם הקבוצה מספר משחקים אך לבסוף לא חתם בקבוצה עקב פציעה מתמשכת. בהמשך הצטרף להפועל בת ים מליגת המשנה.
תשבץ היגיון
הגדרת היגיון
באופן כללי, הגדרת היגיון מתארת את פתרונה בדיוק רב, אך מאידך, גם בצורה עקיפה מאוד. למשמעותה של ההגדרה על פני השטח כמעט אף פעם אין קשר לפתרון והיא קיימת לשם הסחה. האתגר של הפותר הוא למצוא את הדרך הנכונה לקרוא את ההגדרה, ולזהות את האסוציאציה שחלפה במוחו של המגדיר בעת שיצר הגדרה זו.
הגדרות היגיון קדמוניות
משחקי מילים מסוגן של הגדרות היגיון נוצרו בעברית כבר בתנ"ך ובימי הביניים, כשהידועות שבהן מיוחסות לתלמוד הבבלי ולהוגה היהודי ר' אברהם אבן עזרא.
בתלמוד הבבלי במסכת ערובין דף נג ע"ב מובאות כמה הגדרות היגיון בארמית, והן מכונות שם "לשון חכמה". לדוגמה: "גבר פום דין חי", שפתרונו: אושפזיכנא (מקום להתארח בו) - ע"פ חלוקת המילה למילים נפרדות ותרגומה לעברית: גבר-איש, פום-פי, דין-זה, חי-נא.
מחרוזות של אותיות
מחברי תשבצי ההיגיון משתמשים לעיתים קרובות באות ב|ב' (במובן של "בתוך"), כדי לציין שמחרוזת מסוימת של אותיות מחולקת לשתיים ומקיפה מחרוזת אחרת של אותיות משני צדדיה. למשל:
תשבץ היגיון לדוגמה
מאונך:
קהילת פותרי התשבצים
מאז שנת 2006 מתקיים מדי שנה בראשון לציון כנס ה"הגיונריה", ובו מתכנסים מאות חובבי תשבצי היגיון מכל הארץ, צופים במופעים משעשעים שעוסקים בחידודי לשון, שומעים הרצאות ופותרים תשבצי היגיון וחידות.
חוות דעת (פירושונים)
ראו גם
}}
פיראניים
פיראניים (שם מדעי: Serrasalmidae) היא משפחת דגים טרופיים מסדרת החריתאים החיים רק בנהרות ואגמים באמריקה הדרומית. בעבר הם שויכו למשפחת החריתיים הענקית אך הופרדו ממנה.
דגים אלה ניזונים ביערות המוצפים או בנהרות מדגים אחרים, זרעים ופירות שנופלים למים או גם מחיות גדולות. להקה של פיראניות יכולה להפשיט חיה גדולה מבשרה תוך שעה. עם זאת רוב הפיראניות אוכלות מזון קטן יותר.
קתרין מקינון
פורנוגרפיה
ב-1983 שכרה ממשלת העיר מיניאפוליס את מקינון ודבורקין על מנת לנסח את חוק זכויות האזרח האנטי-פורנוגרפי, כתיקון לחוק זכויות האזרח של עיריית מיניאפוליס. התיקון הגדיר את הפורנוגרפיה כהפרת זכויות אזרח נגד נשים, ואיפשר לנשים שטענו כי נגרם להן נזק מפורנוגרפיה לתבוע את המפיקים והמפיצים עבור נזקים בבית משפט אזרחי. החוק עבר פעמיים במועצת העיר מיניאפוליס, אולם ראש העיר הטיל עליו וטו. גרסה אחרת של החוק עברה באינדיאנפוליס שבאינדיאנה ב-1984.
מקינון המשיכה לתמוך בגישת זכויות האזרח בכתיבתה ובפעולותיה ותמכה בפמיניסטיות אנטי-פורנוגרפיות, שארגנו מאוחר יותר מסע תעמולה בקיימברידג' שבמסצ'וסטס (1985) ובבלינגהאם שבוושינגטון (1988), על מנת להעביר גרסאות של החוק באמצעות מצביעים.
מקינון ייצגה את לינדה בורמן מ-1980 עד למותה (של בורמן) ב-2002.
תאוריה פוליטית
מקינון כותבת אודות יחסי הגומלין בין תאוריה לפרקטיקה ומזהה שלנשים יש ניסיון, וברוב המקרים מתעלמים ממנו בשתי הזירות. יתרה מכך, היא משתמשת במרקסיזם לבקר נקודות מסוימות בתאוריה הפמיניסטית ומשתמשת בפמיניזם כדי לבקר את התאוריה המרקסיסטית.
נבחרת גביע דייוויס של אוסטרליה
הישגים
1907, 1908, 1909, 1911,1914, 1919, 1939, 1950, 1951, 1952, 1953, 1955, 1956, 1957, 1959, 1960, 1961, 1962, 1964, 1965, 1966, 1967, 1973, 1977, 1983, 1986, 1999, 2003 1912, 1920, 1922, 1923,1924, 1936, 1938, 1946, 1947, 1948, 1949, 1954, 1958, 1963, 1968, 1990, 1993, 2000, 2001, 2022
אוניברסידד דה צ'ילה
היסטוריה
במהלך שנת 2007, לאחר הכרזה על פשיטת רגל, אישרה ההתאחדות את הפיכת המועדון לקבוצה פרטית. שנה לאחר מכן, ההנהלה החדשה של האוניברסיטה הסכימה לחתום על חוזה עם המועדון, שעל פיו מותר למועדון להשתמש בשם האוניברסיטה.
חייב לזוז
חייב לזוז - אהוד בנאי והפליטים, On the Move - Ehud Banai and The Refugees, הוא סרט תיעודי ישראלי שאורכו 75 דקות שיצרו הבמאי אבידע ליבני והתסריטאים גידי אביבי ודרור נחום, והופק ב-2008.
ג'ריאן גרנט
חייו האישיים
ג'ריאן גרנט הוא בנו שחקן ה-NBA לשעבר הארווי גרנט. יש לו שני אחים המשחקים כדורסל באופן מקצועי – האח הבכור ג'ראי שיחק בכמה ליגות ברחבי העולם, ואחיו הצעיר ג'רמי משחק ב-NBA. האח הצעיר ביותר, ג'יילין, שיחק כמו שלושת אחיו בתיכון דה-מת'ה. דודו, תאומו הזהה של אביו, הוראס גרנט, שיחק במשחק האולסטאר וזכה בארבע אליפויות עם שיקגו בולס ועם לוס אנג'לס לייקרס.
כתריאל פישל טכורש
ביוגרפיה
הרב טכורש היה ממחדשי הרעיון של ירחי כלה.
מנזר הפטריארכיה של פץ'
היסטוריה
עבודות השיקום של המתחם החלו ביוני 2006 ונמשכו עד נובמבר של אותה שנה. המטרה העיקרית הייתה להגן על המתחם מפני פגעי מזג האוויר, וכן לתקן את הקירות הפנימיים והחיצוניים. בחזית הצפונית של כנסיית דמטריוס הקדוש נחשפו שני פרסקאות של מלכה ושל אציל סרביים, שקודם לכן היו מוסתרים. ב-13 ביולי 2006 הוכרז המקום כאתר מורשת עולמית כחלק מהרחבת ההכרזה של מנזר דצ'אני, ויחד עם שני אתרים נוספים שנוספו להכרזה, הוכר כאתר בסיכון בשל המחלוקות והמאבקים בקוסובו.
דניאל צ'ארלס גרוס
דניאל צ'ארלס גרוס (באנגלית: Daniel Charles Grose ; 1832 – 1900) היה צייר קנדי-אמריקאי פורה של אסכולת נהר ההדסון שהיה פעיל בין השנים 1864 - 1900. בעיקר היה ידוע בנופיו הפסטורליים, ולעיתים הוא גם יצר נופים ימיים. מטייל נלהב, צייר סצינות ברחבי מזרח קנדה וברחבי ארצות הברית, בנוסף למדינות אחרות.
ביוגרפיה
הלווייתו נערכה למחרת בוושינגטון במעונו הקודם. אשתו הרייט נפטרה בברוקלין, ניו יורק ב-6 באוקטובר 1914.
פאקו איבנז
פרנסיסקו "פאקו" איבנז גורוסטידי (בספרדית: Paco Ibáñez Gorostidi, נהגה: פאקו איבאנייס, באלפבית פונטי בינלאומי: ; נולד ב-20 בנובמבר 1934) הוא זמר ומלחין ספרדי ממוצא בסקי.
מאחורי המספרים
ביקורת ופרסים
אי־או סקוט, מבקר הקולנוע של "הניו יורק טיימס", התלהב הן מאופן הצגת הסיפור והן מהמשחק. סטפני זקארק מ"טיים מגזין" ציינה את השילוב בין בידור להיסטוריה.
The Human League
היסטוריה
בסוף 1977, The Future שינו את שם הלהקה ל-"The Human League". הלהקה החדשה ניגנה בהופעה חיה ראשונה במכללה לאמנויות של "Psalter Lane" ביוני 1978 וחתמה ב-Fast Records. היומן ליג זכתה למוניטין על היותה אמנותית והייתה לה מעט מאוד הצלחה, והוציאה שני סינגלים, "Being Boiled" ו-"Empire State Human", עם מילים שכתב אוקי. בסופו של דבר הם הוציאו שני אלבומים, "Reproduction" ב-1979, ו-"Travelogue" ב-1980. למרות זאת, ללהקה עדיין לא היו סינגלים שהפכו ללהיטים, ובעקבות חוסר ההצלחה, יחסי העבודה של אוקי וואר נעשו מתוחים יותר ויותר. באוקטובר 1980, לפני סיבוב הופעות באירופה, ואר ומארש עזבו את הלהקה. אוקי ואדריאן ורייט הורשו לשמור על שם הלהקה. ואר ומארש צירפו את גלן גרגורי והקימו את Heaven 17.
לאחר סיבוב ההופעות, הלהקה הוציאה את הלהיט הראשון שלה שהיה בטופ 20 בבריטניה, "The Sound of the Crowd", באפריל 1981. עם הצטרפותם של ג'ו קאליס ואיאן ברדן, הלהקה כללה שישה חברים והוציאה את הסינגל "Love Action (I Believe In Love)" שהיה במקום השלישי בבריטניה. אחריו יצא "Open Your Heart", שהפך ללהיט נוסף בטופ 10. זמן קצר לאחר מכן הם הוציאו אלבום מלא, "Dare", שחלק גדול מהשירים בו נכתב על ידי אוקי. Dare הפך השיג מעמד פלטיניום. בסוף שנת 1981, הסינגל הרביעי מתוך האלבום, "Don't You Want Me", העניק ללהקה את המקום הראשון ומכר מעל 1.5 מיליון עותקים בבריטניה, ונשאר במקום הראשון במשך חמישה שבועות. הסינגל גם הגיע למקום הראשון בארצות הברית בשנה שלאחר מכן, ושם מכר עוד מיליון עותקים.
בנט לארסן
מתמודד על אליפות העולם
בדו-קרבות תחרות המועמדים שהתקיימו בשנת 1965, ניצח לארסן את בוריסלב איבקוב בעיר בלד 5.5-2.5, אך בחצי הגמר הפסיד למיכאל טל, אלוף העולם לשעבר. בסיכום תחרות המועמדים ניצב לארסן במקום השלישי, לאחר שניצח את יפים גלר 5-4 בהתמודדות שהתקיימה בקופנהגן, בשנת 1966. בשנת 1967 ניצח לארסן בתחרות הבינאזורית שהתקיימה בעיר סוסה, לאחר שבובי פישר פרש ממנה. בסיבוב הראשון של תחרות המועמדים ניצח את לאיוש פורטיש 5.4-5.4 אך בחצי הגמר נוצח על ידי בוריס ספסקי, שזכה לבסוף באליפות העולם.
בשנת 1998 התראיין לארסן לגבי הפסדו החד צדדי לפישר וטען כי האשמה הייתה בתנאים בהם התקיים הדו-קרב. "סבלתי מהחום ואילו פישר היה מוכן היטב לתנאים המיוחדים...ראיתי את כלי השחמט דרך ערפל ולכן נפגעה רמת משחקי." (בדו-קרב מועמדים נוסף ניצח פישר את מארק טיימנוב 6-0, ניצחון שמעיד יותר מכל על פער הרמות בינו לבין שחמטאים אחרים באותה עת).
דב שוורצמן
תולדותיו
בשנותיו האחרונות חלה. נפטר בי' בחשוון ונקבר למחרת בבית הקברות בהר הזיתים, שם קבורים אביו וסבו.
פלופונסוס
ב-1893 נפתחה תעלת קורינתוס אשר הפרידה את פלופונסוס באופן מלאכותי מהיבשת, להוציא גשר מעל התעלה. ב-2004 חובר חצי האי לצפון יוון גם על ידי בניית גשר ריו–אנטיריו.
העיר טריפולי היא בירת האזור המנהלי פלופונסוס, ואילו העיר פטרס היא העיר הגדולה בחצי האי פלופונסוס.
יהודים
במלחמת העולם השנייה היה פלופונסוס בשליטה איטלקית ומצב היהודים היה טוב יותר מאשר אחיהם באזורי השליטה הגרמנית, משום שהאיטלקים לא הפעילו את חוקי הגזע. לאחר כניעת איטליה וכיבוש כל יוון על ידי גרמניה הגיעה ההשמדה גם אליהם. לאחר שחרור יוון כמעט ולא נשארו יהודים ביוון כולה (מעריכים שכ-88% מהאוכלוסייה היהודית ביוון נכחדה) ובפלופונסוס בפרט.
אלקילציה
ברפואה, אלקילציה של DNA משמשת בכימותרפיה על מנת לגרום לנזק בבסיסי ה-DNA של תאים סרטניים.
רות אליעז
רות אליעז (6 באוקטובר 1922, אוסטרבה - 11 באוקטובר 2008, בית יצחק) הייתה ניצולת השואה, אשת עדות וסופרת.
ולדימיר קונסטנטינוב
ביוגרפיה
בשנת 1973 הוא סיים את התיכון. הוא בוגר האוניברסיטה הטכנית הלאומית של סבסטופול, הוא בעל התמחות בהנדסת תעשייה והנדסה אזרחית. בשנים 1979 עד 1981 שירת בשירות הצבאי בכוחות המזוינים של ברית המועצות. בנוסף, הוא זכה בפרסים רבים.
אילנה אביטל
ביוגרפיה
ב-1992 יצא השיר "זוהר בדשא", אותו הלחינה, ואשר הוזמן על ידי רשת ג' לכבוד המצעד השנתי תשנ"ב. השיר שבוצע על ידי אורי פיינמן, שלוה ברטי ודורון מזר, זכה להצלחה, ודורג במקום ה-15 במצעד השנתי תשנ"ג (1993).
ב-1998 החלה את קריירת המשחק שלה כששיחקה במחזמר "היפה והחיה" בתפקיד המכשפה.
במאי 2002 עלה המחזמר "מרי לו" ב"הבימה" בהשתתפותה. באותה שנה יצא דיסק האוסף הכפול "סיכוי לאהבה", שכלל את "שיר הפרחה", בגרסה חדשה. עוד הופיע בדיסק דואט בשם "סיכוי לאהבה", שכתב בנה עמית צח. את השיר הקליטה יחד עם אמיר פיי גוטמן. עוד באותה שנה כתבה את ספר הילדים "היה לי פעם חלום".
ב-2021 כתבה אביטל ספר העצמה בשם "אלוהים זה בינך לביני".
שיווק במדיה חברתית
השיווק במדיה חברתית משתמש לא אחת בשיווק ויראלי – יצירת מסר שיווקי אשר מועבר במהירות מאדם לאדם מתוך עניין וסקרנות. דרכי שיווק אלו יכולות לכלול יצירת דף אינטרנט בעל עניין לגולשים מסוימים, העלאת מדיה כלשהי (כגון סרטונים או אפליקציות), והפצת שמועה, תחרות או טרנד ("שיווק מפה לאוזן").
טלפונים סלולריים
השימוש בטלפונים סלולריים ובטלפונים חכמים הפך גם לכלי שיווק במדיה חברתית. רוב הטלפונים החכמים של ימינו מאפשרים להתחבר לרשתות חברתיות ולקבל מהן עדכונים בזמן אמת. החיבור המתמיד לאתרי הרשתות החברתיות מאפשר לחברות להזכיר ולעדכן את חבריה כל הזמן על מבצעים ועל מוצרים חדשים, וכן להשתמש ביישומים מבוססי מיקום כדי לקדם עסקים מקומיים.